laion/Wikipedia-Exotic huggingface dataset:
২০১৭-এর ত্রিপুরা ভূমিকম্প

২০১৭ সালের ৩ জানুয়ারি ভারতের রাজ্য ত্রিপুরার উত্তর-পূর্বাঞ্চলীয় আম্বাসার ২০ কিমি (১২ মা) পূর্ব দিকে একটি ৫.৭ মাত্রার ভূমিকম্প আঘাত হানে, যার সর্বোচ্চ মাত্রা ছিল ৬-৭ রিখটার স্কেল। এটা স্থানীয় সময় বিকেল ২:৩৯টায় (০৯:০৯ ইউটিসি) আঘাত হানে, এবং এটার কেন্দ্র একটি বিচ্ছিন্ন এলাকায় ছিল। এটির গভিরতা ৩২.০ কিলোমিটার বলে নিরূপণ করা হয়। ভারতে ১জন মারা যায় এবং আরো ৫জন আহত হয়। ধলাই জেলায় ভূমিধ্বসে কমপক্ষে ৫০টি বাড়িঘর ক্ষতিগ্রস্ত হয়, যখন গাছ পড়ে রাস্তাগুলো অচল হয়ে পড়ে। ত্রিপুরা রাজ্যের দুর্যোগ ব্যবস্থাপনা কর্তৃপক্ষের বরাত অনুযায়ী, ত্রিপুরার ধলাই এবং উনাকটি জেলার কমপক্ষে ৬,৭২৭টি বাসাবাড়ি ক্ষয়ক্ষতির সম্মুখীন হয়। কলকাতা সহ উত্তর পূর্বাঞ্চলীয় ভারতের অনেক জায়গা থেকেও ভূকম্পন বোঝা যায়। পার্শ্ববর্তী বাংলাদেশেও এই ভূকম্পন অনুভূত হয়, যেখানে দুই জন লোক মৃত্যুবরণ করে এবং তিনজন আহত হয়। এই ভূমিকম্পের ফলে ত্রিপুরার মনু নদীর তীরে এবং বাংলদেশ সংলগ্ন ধলাই নদীতে ভুমিক্ষয় হয়, বিশেষত কমলগঞ্জ এলাকায়। ২০১৭-এ ভূমিকম্পের তালিকা "M 5.7 - 20km ENE of Ambasa, India"। United States Geological Survey। জানুয়ারি ৩, ২০১৭। সংগ্রহের তারিখ মার্চ ১৬, ২০১৭।  Debbarma, Jimmi; Martin, Stacey S.; Suresh, G.; Ahsan, Aktarul; Gahalaut, Vineet K.। "Preliminary observations from the 3 January 2017, Mw 5.6 Manu, Tripura (India) earthquake"। Journal of Asian Earth Sciences। 148: 173–180। ডিওআই:10.1016/j.jseaes.2017.08.030।  "Woman dies and few injured as quake hits northeast India"। thenortheasttoday.com। জানুয়ারি ৩, ২০১৭। জানুয়ারি ৪, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ৩, ২০১৭।  "Earthquake kills schoolgirl in Sylhet"। www.observerbd.com। জানুয়ারি ৩, ২০১৭। জানুয়ারি ৪, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ৩, ২০১৭।  "1 dies of fright as tremor shakes Bangladesh | Dhaka Tribune"। Dhaka Tribune (ইংরেজি ভাষায়)। জানুয়ারি ৩, ২০১৭। সংগ্রহের তারিখ জানুয়ারি ৩, ২০১৭।  প্রবেশদ্বার:  দুর্যোগ ভূমিকম্প ভারত
উলানিয়া জমিদার বাড়ি

উলানিয়া জমিদার বাড়ি বাংলাদেশের বরিশাল বিভাগের বরিশাল জেলার অন্তর্ভুক্ত মেহেন্দিগঞ্জ উপজেলার উলানিয়া গ্রামে অবস্থিত এক চৌধুরী বাড়ি যা জমিদার বাড়ি হিসেবে পরিচিত। মেহেন্দিগঞ্জ উপজেলার কয়েকটি গ্রামের মধ্যে একটি গ্রামের নাম হলো উলানিয়া গ্রাম। এখানে ইতিহাসের সাক্ষী হয়ে দাড়িয়ে আছে এক ঐতিহ্যবাহী জমিদার বাড়ি। যা আনুমানিক ১৭০০ শতাব্দীতে প্রতিষ্ঠিত হয়েছিল। এই জমিদার বাড়ির বংশের প্রতিষ্ঠাতা ছিলেন সুবেদার হানিফ। ইনি ভারতীয় বংশধর ছিলেন না। ইনার পূর্ব পুরুষরা ছিলেন পারস্যের। সুবেদার হানিফ সৈনিক পদে চাকরি করতেন। এই মেহেন্দিগঞ্জ উপজেলায় তখন ওলন্দাজ দস্যু দল, মগ ও ফিরিঙ্গিদের অত্যাচারে জর্জরিত ছিল। যা সাধারণ মানুষকে অতিষ্ঠ করে তোলে। তখন সুবেদার হানিফের উপর দ্বায়িত্ব আসে এদেরকে প্রতিহিত করার। তখন তিনি শক্ত হাতে তাদেরকে দমন করেন এবং এখানে বসতি স্থাপন করেন। পরবর্তীতে তার বংশধররা এখানকার জমিদার হন। এইভাবেই এই জমিদার বাড়িটি প্রতিষ্ঠিত হয়। কবি আসাদ চৌধুরী উলানিয়া জমিদার পরিবারের সন্তান। জমিদার বাড়ি "উলানিয়া জমিদার বাড়ি - বরিশাল জেলা তথ্য বাতায়ন"। ৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৭।
চরহোগলা জমিদার বাড়ি

চরহোগলা জমিদার বাড়ি বাংলাদেশের বরিশাল বিভাগের বরিশাল জেলার অন্তর্গত মেহেন্দিগঞ্জ উপজেলার এক ঐতিহাসিক জমিদার বাড়ি। প্রায় দুইশত পঞ্চাশ বছর আগে বরিশাল জেলার মেহেন্দিগঞ্জ উপজেলার চরহোগলা গ্রামে একশত একর জমির উপর প্রতিষ্ঠিত হয় চরহোগলা জমিদার বাড়ি। বৃটিশ শাসনামলের অনন্য স্থাপনার নজির এই জমিদার বাড়িটি। বৃটিশ এবং মুসলিম স্থাপত্যশৈলীর  সংমিশ্রণ  চোখে পরে জমিদার প্রাসাদের  স্থাপত্যশৈলীতে।  জমিদার পাঞ্জুশরিফ এই বংশের গোরাপত্তন করে,তার পিতার নাম "বুধাই শরিফ" এবং মাতার নাম "চান বিবি"। " বুধাই শরিফ " ছিলেন বিহারের রাজ কোষাধ্যক্ষ ২৩ জুন ১৭৫৭ সালে পলাশী যুদ্ধে নবাব মির্জা মুহাম্মদ সিরাজ-উদ-দৌলার পরাজয়ের ফলে বিহার বৃটিশদের অধীনস্থ হওয়ায় বুধাই শরিফ প্রান ভয়ে তার পরিবার সহ পূর্ব বাংলার সিলেটে চলে আসেন এবং সেখানেই তিনি মৃত্যু বরন করেন। তার মৃত্যুর পরে "পাঞ্জুশরিফ " তার মাতা" চান বিবিকে " নিয়ে প্রথমে খুলনা চলে আসেন এবং এর কিছুদিন পরে ১৭৮০ সালে মেহেন্দিগঞ্জ চোলে আসেন এবং বসতি স্থাপন করেন যা ছিল জোড়াসাঁকো ঠাকুর এস্টেটে জমিদারির অংশ। "পাঞ্জুশরিফ" ঠাকুর এস্টেটের কর্তৃক এই অঞ্চলে জমিদারি প্রাপ্ত হন এবং পরবর্তী সময়ে আত্মীয়তা স্বরূপ শায়েস্তাবাদ নবাব কর্তৃক কিছু অঞ্চল উপহার প্রাপ্ত হন। পরবর্তী সময়ে পাঞ্জুশরিফের নাতি আবু জমিল শামসুল হামিদ চৌধুরী(আকা মিয়া) বৃটিশ কর্তৃক নতুন জমিদারি অঞ্চল ক্রয় করেন আর বৃটিশ কর্তৃক "চৌধুরী" উপাধি লাভ করেন। পাঞ্জুশরিফে জ্যেষ্ঠ পুত্র আব্দুল করিম চৌধুরীর(ভেলু মিয়া) সময় কালে চরহোগলা জমিদার পরিবার বৃটিশ কর্তৃক জলকর প্রাপ্তির আধিকার লাভ করে যার সীমানা মেহেন্দিগঞ্জ থেকে বঙ্গোপসাগর আবধি নদী সম।ূহ "পাঞ্চু শরিফ" ছয় পুত্র সন্তান ও দুই কন্যা সন্তান এর জনক ১ আব্দুল করিম চৌধুরী(ভেলু মিয়া) ২ জালাল উদ্দিন চৌধুরী(কালা মিয়া) ৩ আব্দুল হামিদ চৌধুরী(সোনা মিয়া) ৪ আব্দুস ছোবাহা চৌধুরী(ছোবাহান মিয়া) ৫ মফিদুল ইসলাম চৌধুরী (ফেদু মিয়া) ৬ আবু মিয়া(আসল নাম পরবর্তীকালে জানা গেলে সংযোজন করা হবে) ৭ মুকিমুন নেছা (কন্যা) ৮) *নাম পরবর্তীকালে জানা গেলে সংযোজন করা হবে পাঞ্জুশরিফের দ্বিতীয় পুত্র জালাল উদ্দিন চৌধুরীর (কালা মিয়ার) সময় কালে বাড়ির প্রধান জমিদার প্রাসাদ ভবন নির্মাণ করা হয় স্থানিয়দের কাছে এটি কালামিয়া জমিদার বাড়ি নামে অধিক পরিচিত। জমিদার বাড়ি "চরহোগলা কালামিয়া জমিদার বাড়ি - মেহেন্দিগঞ্জ উপজেলা তথ্য বাতায়ন"। ৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৭।
মোয়াজ্জেম হোসেন রতন

মোয়াজ্জেম হোসেন রতন (জন্ম: ১৩ জুন ১৯৭২) হলেন একজন বাংলাদেশী রাজনীতিবিদ ও ধারাবাহিকভাবে তিনবার সুনামগঞ্জ-১ থেকে নির্বাচিত জাতীয় সংসদ সদস্য। রতন ১৯৭২ সালের ১৩ জুলাই সুনামগঞ্জ জেলার ধর্মপাশা উপজেলার নওধার গ্রামে জন্মগ্রহণ করেন। তিনি প্রকৌশল বিষয়ে লেখাপড়া করেন। রতন ২০০৮ সালে নবম জাতীয় সংসদ, ২০১৪ সালে দশম জাতীয় সংসদ নির্বাচন ও ২০১৮ সালে একাদশ জাতীয় সংসদ নির্বাচনে সুনামগঞ্জ-১ থেকে বাংলাদেশ আওয়ামী লীগের প্রার্থী হিসাবে সংসদে নির্বাচিত হয়েছিলেন। ২০০৮ সালে, নির্বাচনের প্রচারের সময় তার উপর হামলা হয়েছিল এবং তার গাড়িটি বাংলাদেশ আওয়ামী লীগের কর্মীরা ভাঙচুর করেছিল। তিনি ডাক ও টেলিযোগাযোগ মন্ত্রণালয় সম্পর্কিত সংসদীয় স্থায়ী কমিটির সদস্য। ৩০ সেপ্টেম্বর ২০১৯ সালে ঢাকায় ক্যাসিনোকাণ্ডে অবৈধভাবে সম্পদ অর্জনের অভিযোগে মোয়াজ্জেম হোসেন রতনের বিরুদ্ধে অনুসন্ধান শুরু করে দুদক। বাংলাদেশের গণমাধ্যমে তার নাম আসায় রতনসহ অন্তত ১০০ জনের সম্পদ অনুসন্ধানের সিদ্ধান্ত নেয় দুদক। পরিচালক সৈয়দ ইকবাল হোসেনের নেতৃত্বে ৫ সদস্য এ অনুসন্ধান দলে ছিলেন। পরে এ অনুসন্ধান দলের সুপারিশে রতনকে বিদেশ যেতে নিষেধাজ্ঞা জারি করা হয়। এ বিষয়ে বাংলাদেশ পুলিশের বিশেষ শাখাকে দুদক অুনসন্ধান টিম ২৭ অক্টোবর ২০১৯ তারিখে চিঠি প্রেরণ করে। পরবর্তীতে যথাযথ নিয়মে নিষেদাজ্ঞা রহিত হবার পর তিনি গত ২২ ফেব্রুয়ারী ২০২২ সন্ধ্যা ০৬.৩০ ঘটিকায়  পবিত্র ওমরাহ পালনের উদ্দেশ্যে মক্কায় গমন করে ও কার্যশেষে দেশে প্রত্যাবর্তন করেন। ১০ম জাতীয় সংসদ নির্বাচন - ২০১৪; ৯ম জাতীয় সংসদ নির্বাচন - ২০০৮; বাংলাদেশের জাতীয় সংসদের সদস্যদের তালিকা। "১০ম জাতীয় সংসদের ২২৪ নং আসনের মাননীয় সংসদ সদস্যের জীবনী"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৮-০১-২৯ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৭।  "মাননীয় সংসদ সদস্য - সুনামগঞ্জ: ১"। sunamganj.gov.bd। মন্ত্রী পরিষদ বিভাগ, গণপ্রজাতন্ত্রী বাংলাদেশ সরকার। ২৮ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৭।  "Mouazzam Hossain Ratan"। Amarmp। সংগ্রহের তারিখ ১৯ নভেম্বর ২০১৮।  "Mouazzam Hossain Ratan History"। Amarmp। সংগ্রহের তারিখ ১৯ নভেম্বর ২০১৮।  "Two-thirds of AL nominees confirmed"। সংগ্রহের তারিখ ১৯ নভেম্বর ২০১৮।  "AL nominee chased as he starts mass contact"। The Daily Star (ইংরেজি ভাষায়)। ৭ ডিসেম্বর ২০০৮। সংগ্রহের তারিখ ১৯ নভেম্বর ২০১৮।  "Complete project within this govt's tenure: JS body"। theindependentbd.com। UNB। সংগ্রহের তারিখ ১৯ নভেম্বর ২০১৮।  "Boishakhi Online | Latest online bangla world news bd | Sports photo video live"। বৈশাখী টেলিভিশন। সংগ্রহের তারিখ ২০১৯-১১-২৬। [স্থায়ীভাবে অকার্যকর সংযোগ] "এমপি রতনের বিরুদ্ধে আ'লীগ নেতা শামীমের বক্তব্য ভাইরাল"। Jugantor। সংগ্রহের তারিখ ২০১৯-১১-২৬।  amadernotunshomoy.com (২০১৯-১০-২৪)। "ক্যাসিনোকা-ে জড়িত সুনামগঞ্জের এমপি রতনের বিদেশযাত্রায় নিষেধাজ্ঞা"। Amadernotun Shomoy। ২০২১-১২-১৩ তারিখে মূল থেকে আর্কাইভ করা। সংগ্রহের তারিখ ২০১৯-১১-২৬।  "রতন এমপির দুদকের নিষেধ পরবর্তী সময়ে বিদেশ গমন"। বাংলার নিউজ। ২২ ফেব্রুয়ারী। ২০২২-১১-০১ তারিখে মূল থেকে আর্কাইভ করা। সংগ্রহের তারিখ 2022-11-01।  এখানে তারিখের মান পরীক্ষা করুন: |তারিখ= (সাহায্য)
ওয়েম্বলি স্টেডিয়াম

ওয়েম্বলি স্টেডিয়াম একটি ফুটবল স্টেডিয়াম, যা ইংল্যান্ডের রাজধানী লন্ডনের ওয়েম্বলিতে অবস্থিত। এর আসন সংখ্যা ৯০,০০০ যা ইউরোপের স্টেডিয়ামগুলোর মধ্যে দ্বিতীয় বৃহত্তম (প্রথম স্থানে থাকা ন্যু ক্যাম্পের পরেই) এবং সব আসন ঢাকার সুবিধাযুক্ত পৃথিবীর সর্ববৃহৎ স্টেডিয়াম। এটি চালু হবার পর থেকে একে "নতুন ওয়েম্বলি স্টেডিয়াম" নামে ডাকা হচ্ছে পুরাতন মূল ওয়েম্বলি থেকে পার্থক্য বোঝানোর জন্য। পুরাতন ওয়েম্বলি স্টেডিয়াম (যার আসল নাম ছিল এম্পায়ার স্টেডিয়াম) পৃথিবীর সবচেয়ে বিখ্যাত ফুটবল স্টেডিয়ামের মধ্যে একটি। এটি ছিল ইংল্যান্ড জাতীয় ফুটবল দলের নিজস্ব মাঠ এবং ভৌগোলিক দৃষ্টিকোণ থেকে এটি ফুটবলের জন্মভূমি নামেও পরিচিত। এটি ইউরোপীয়ান কাপ ফাইনাল আয়োজন করেছে রেকর্ড ৫ বারের মত এবং বিশ্বের যে সতেরটি স্টেডিয়ামে ফিফা বিশ্বকাপ ফাইনাল অনুষ্ঠিত হয়েছে তার একটি। ২০০৩ সালে সম্প্রসারনের উদ্দেশ্যে পুরাতন ওয়েম্বলি স্টেডিয়াম ভেঙ্গে ফেলা হয় এবং নতুন বর্তমান স্টেডিয়ামের কাজ শুরু করা হয়। ২০০৬ সালে স্টেডিয়ামটির কাজ শেষ হয়। তবে স্টেডিয়ামটি উদ্বোধন হয় ২০০৭ সালে এফএ কাপ ফাইনাল আয়োজনের মাধ্যমে। ২০০৭ সালের ৯ মার্চ আনুষ্ঠানিকভাবে স্টেডিয়ামের চাবি ফুটবল এসোসিয়েশনের হাতে অর্পণ করা হয়। Horne, John; Manzenreiter, Wolfram (১১ জানুয়ারি ২০১৩)। Japan, Korea and the 2002 World Cup। আইএসবিএন 9781135140212।  Lyles, Christopher (১৬ মে ২০০৭)। "Wembley: Facts and figures"। The Daily Telegraph। সংগ্রহের তারিখ ৯ জানুয়ারি ২০২০।  "Presspack : Facts and Figures"। Wembley National Stadium Limited। ১৭ মার্চ ২০০৭ তারিখে মূল থেকে আর্কাইভ করা।  উইকিমিডিয়া কমন্সে Wembley Stadium সংক্রান্ত মিডিয়া রয়েছে। Official site Wembley Stadium Forum for all Past, Present and Future events Description at sportsvenue-technology.com Wembley trivia Virtual tour ওয়েব্যাক মেশিনে আর্কাইভকৃত ১৬ অক্টোবর ২০১১ তারিখে Wembley Stadium Pictures on Flickr
ক্রীড়া সংস্থা

ক্রীড়া সংস্থা হচ্ছে ক্রীড়া সম্পর্কিত সংস্থা যা খেলাধুলা পরিচালনা, ক্রীড়াসম্পর্কিত পরিকল্পনা, আয়োজন ও উন্নয়ন ইত্যাদি বিষয়ে কাজ করে। জাতীয় অলিম্পিক কমিটি, জাতীয় ক্রীড়া ফেডারেশন এবং আঞ্চলিক ক্রীড়া সংগঠনগুলো ইত্যাদি হচ্ছে বাংলাদেশের কিছু ক্রীড়া সংস্থা। বিভিন্ন ক্রীড়া ক্লাব ও সামাজিক সংগঠনও ক্রিড়াসংস্থা হিসেবে কাজ করে। ক্রীড়া সংস্থাসমূহকে সরকারি ক্রীড়া সংস্থা ও বেসরকারি ক্রীড়া সংস্থা এই দুটি ভাগে ভাগ করা যায়। বাংলাদেশে ক্রীড়া সংস্থাকে জেলা পর্যায়ে ৬৪ টি আঞ্চলিক শাখায় বিভক্ত। জেলার নামেই এসব ক্রীড়া সংস্থা পরিচিত। এসব আঞ্চলিক ক্রীড়া সংস্থাসমূহের মূল কাজ সর্বস্তরের জনসাধারণকে খেলাধুলার সাথে সম্পৃক্ত করে তরুন সমাজকে অসামাজিক কার্যকলাপ থেকে দূরে রাখা। এরা ক্রীড়া দল গঠন করে খেলোয়াড় সংগ্রহ, ক্রীড়া প্রশিক্ষণ শিবির আয়োজন, প্রশিক্ষক নিয়োগ ও আর্থিক পৃষ্ঠপোষক খুঁজে বের করে। জাতীয় ক্রীড়া পরিষদ, ক্রীড়া পরিদপ্তর এবং বিকেএসপি যুব ও ক্রীড়া মন্ত্রণালয়ের অধীনে বাংলাদেশে সরকারি ক্রীড়া সংস্থা হিসেবে কাজ করে। বাংলাদেশের প্রধান ক্রীড়া সংস্থা হচ্ছে জাতীয় ক্রীড়া পরিষদ এটা যুব ও ক্রীড়া মন্ত্রণালয়ের অধীন একটি স্বায়ত্তশাসিত সংস্থা হিসেবে দেশব্যাপী খেলাধুলার উন্নয়নে কার্যকর ভূমিকা পালন করে। জাতীয় ক্রীড়া পরিষদের নিবন্ধনকৃত জাতীয় ক্রীড়া ফেডারেশন এবং আঞ্চলিক তথা বিভাগীয়, জেলা ও উপজেলা ক্রীড়া সংস্থাসমূহ দেশের ক্রীড়া উন্নয়নে কাজ করে।
কালা পাহাড়

কালা পাহাড় হচ্ছে বৃহত্তর সিলেটের সর্বোচ্চ বিন্দু বা চূড়া। এমনকি এটি বাংলাদেশের উত্তর অংশেরও সর্বোচ্চ বিন্দু। আজগরাবাদ চা বাগান থেকে এটি মাত্র ৪ কিলোমিটার দূরে অবস্থিত। এমনকি মৌলভীবাজারের জুরী উপজেলার রাজকি চা বাগান থেকেও এটি দেখা যায়। মৌলভীবাজার জেলার কুলাউড়া উপজেলার রবির বাজারের নিকটে অবস্থিত এই স্থানটি আজগরাবাদ টি স্টেট থেকে মাত্র ৩-৪ ঘণ্টা হেঁটে যাওয়ার পথ। জুড়ী উপজেলার ফুলতলা বাজারের কাছে অবস্থিত রাজকি টি স্টেট থেকেও কালা পাহাড়ের চূড়ায় আরোহণ কর যায়। সমুদ্র পৃষ্ঠ থেকে কালা পাহাড়ের উচ্চতা ১,১০০ ফুট। কালা পাহাড়ের পর্বতশ্রেণীকে স্থানীয় ভাষায় লংলা পাহাড়শ্রেণী নামে ডাকা হয়। 'কালা পাহাড়' হচ্ছে সর্বোচ্চ চূড়ার স্থানীয় নাম। বাংলাদেশ জিওগ্রাফিক সোসাইটির মতে, এই পাহাড়টি 'হারারগঞ্জ পাহাড়' নামেও পরিচিত। দেশের উত্তর পূর্বাঞ্চলীয় এলাকায় অবস্থান করা এই পাহাড়ের ৬০% বাংলাদেশে পড়েছে এবং বাকি অংশ ভারতের উত্তর ত্রিপুরায় অবস্থিত। ত্রিপুরায় এই পাহাড়টির বাকি অংশ রঘুনন্দন পাহাড় নামে পরিচিত। ভারতের বিখ্যাত প্রাচীন প্রত্নতাত্ত্বিক ধর্মীয় স্থান, ঊনকোটি এই পাহাড়টির পাদদেশে অবস্থিত। শরৎকালে আকাশ পরিষ্কার হলে, কালা পাহাড়ের সর্বোচ্চ বিন্দু থেকে হাকালুকি হাওরয়ের (বাংলাদেশের বৃহত্তম হাওর) নীল পানি দেখা যায়। এই পাহাড় সংলগ্ন কিছু খাসিয়া স্থাপনা রয়েছে, যেমন- নুনছরা পুঞ্জি,পানাইছরা পুঞ্জি,পুটিছরা পুঞ্জি এবং বাইগঞ্ছরা পুঞ্জি। খাসিয়া ভাষায় 'গ্রামকে' 'পুঞ্জি' বলা হয়। বাংলাদেশের ভূগোল বাংলাদেশের পর্বতসমূহের তালিকা http://www.wikiloc.com/wikiloc/imgServer.do?id=6999341 "রোমাঞ্চকর কালা পাহাড়"। এনটিভি। জুলাই ৬, ২০১৯। সংগ্রহের তারিখ অক্টোবর ১৭, ২০২১।  "সিলেটের সর্বোচ্চ বিন্দু কালা পাহাড়ের গল্প"। porjotonlipi। জুলাই ৩১, ২০১৭। এপ্রিল ১৫, ২০১৮ তারিখে মূল থেকে আর্কাইভ করা। সংগ্রহের তারিখ ডিসেম্বর ১৯, ২০১৭।  "কালাপাহাড়ের পথে"। সমকাল। মে ১১, ২০১৬। ডিসেম্বর ২৯, ২০১৬ তারিখে মূল থেকে আর্কাইভ করা। সংগ্রহের তারিখ ডিসেম্বর ২০, ২০১৭।  "সিলেটের কালাপাহাড়"। সমকাল। সেপ্টেম্বর ২৭, ২০১৮। সংগ্রহের তারিখ জানুয়ারি ২৪, ২০১৯।  "রোমাঞ্চকর কালা পাহাড় ভ্রমণ"। জাগো নিউজ। এপ্রিল ৮, ২০১৯। সংগ্রহের তারিখ অক্টোবর ১৭, ২০২১।
জাতীয় পার্টি

জাতীয় পার্টি বাংলাদেশের চারটি ভিন্ন রাজনৈতিক দল। জাতীয় পার্টি (এরশাদ) জাতীয় পার্টি (মঞ্জু) জাতীয় পার্টি (কাজী জাফর) বাংলাদেশ জাতীয় পার্টি (নাজিউর) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
যমপুকুর ব্রত

যমপুকুর ব্রত বাংলার হিন্দুসমাজের অশাস্ত্রীয় বা মেয়েলি ব্ৰতগুলির অন্তর্গত একটি কুমারীব্রত। গ্রামীণ বাংলার বাঙালি হিন্দুঘরের মেয়েরা আশ্বিন মাসের সংক্রান্তি থেকে কার্তিক মাসের শেষদিন পর্যন্ত একমাসব্যাপী এই ব্রত পালন করে। এটি চার বছর পালন করতে হয়। ব্রতের উদ্দেশ্য হল মৃত্যুর পর যেন প্রতিবেশী-আত্মীয়স্বজনদের পরলোকে কোনপ্রকার যন্ত্রণা ভোগ করতে না হয়। গ্রাম-বাংলার বসতবাড়ির মেঠো আঙিনা বা শানের মেঝেতে আল দিয়ে অথবা পুকুরপাড়ে বা বাগানে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না। যমপুকুর ব্রত পালনের প্রথম পর্যায়ে প্রয়োজনীয় উপকরণ অর্থাৎ ধান, মানকচু, কলা, হলুদ, কলমী, শুশনি, ও হিঞ্চের চারাগাছ, সুপুরি, কয়েকটি কড়ি এবং কয়েকটি মাটির মূর্তি সংগ্রহ করতে হয়। দ্বিতীয় পর্যায়ে চারদিকে চারটি ঘাটসহ চৌকো একটি পুকুর (এক বর্গহাত পরিমিত মাটিতে) খনন করে পুকুরটি জলপূর্ণ করে দক্ষিণদিকের ঘাটে পিটুলির আলপনার উপর মাটির যমরাজ, যমরাণী ও যমের পিসিকে বসাতে হয়। উত্তরদিকের ঘাটে মেছো ও মেছুনী, পূর্বদিকস্থ ঘাটে ধোপা ও ধোপানী, পশ্চিমদিকের ঘাটে মাটির কাক, বক, চিল, কুমির, কচ্ছপ, হাঙর ইত্যাদির মাটির মূর্তি রাখতে হয়। পুকুরের মাঝখানে একগোছা ধান, কলমী, শুশনি ও হিঞ্চে গাছ পুঁততে হয়; কচু, হলুদ প্রভৃতি গাছ পাড়ে থাকে। তৃতীয় পর্যায়ে পূজার সময় পুকুরের চারকোণে চার কড়া কড়ি, চারটি হলুদ ও সুপারি পুঁতে দিয়ে একটি প্রদীপ জ্বালতে হয়; তারপর পূর্ব মুখ করে ফুল সহযোগে যমের পূজা করতে হয়। পুকুরে জল দেওয়ার, গাছে জল ঢালার এবং মূর্তিগুলি পূজা করার আলাদা আলাদা মন্ত্র আছে। পূজা শেষে বলা হয়ঃ "সাত ভাইয়ের বোন আমি ভাগ্যবতী। যমপুকুর পূজি আমি, সাক্ষী জগৎপতি।।" পূজার শেষে যমপুকুর ব্রতের মাহাত্ম্যকথা শুনে ব্রত শেষ হয়। চারবছর পরপর ব্রতপালন করে ব্রতটি উদযাপনের সময় এক কাহন (৮০টি) কড়ি ও দক্ষিণা দান এবং চারজন ব্রাহ্মণকে ভোজন করানো হয়। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৫ চক্রবর্তী, ড. বরুণকুমার সম্পাদিত (১৯৯৫)। বঙ্গীয় লোকসংস্কৃতিকোষ। কলকাতা: অপর্ণা বুক ডিস্ট্রিবিউটার্স। পৃষ্ঠা ৩৫১–৩৫২। আইএসবিএন 81-86036-13-X।
দক্ষিণ-পূর্ব ইউরোপ

দক্ষিণ-পূর্ব ইউরোপ ইউরোপ মহাদেশের একটি ভৌগোলিক অঞ্চল। এটি মূলত বলকান উপদ্বীপটি নিয়ে গঠিত। নিচের সার্বভৌম রাষ্ট্রগুলিকে প্রায়ই এই অঞ্চলের অন্তর্ভুক্ত ধরা হয়: আলবেনিয়া, বসনিয়া ও হার্জেগোভিনা, বুলগেরিয়া, ক্রোয়েশিয়া, গ্রিস, কসভো, উত্তর মেসিডোনিয়া, মন্টিনিগ্রো, রোমানিয়া, সার্বিয়া, এবং স্লোভেনিয়া। সম্ভবত অস্ট্রীয় গবেষক ইয়োহান গেয়র্গ ফন হান প্রথমবারের মত প্রচলিত বলকান উপদ্বীপের পরিবর্তে একটি সাধারণতর পরিভাষা হিসেবে "দক্ষিণ-পূর্ব ইউরোপ" কথাটি ব্যবহার করেন। Armstrong, Warwick; Anderson, James (২০০৭-০৪-২৪)। Geopolitics of European Union Enlargement: The Fortress Empire (ইংরেজি ভাষায়)। Routledge। আইএসবিএন 978-1-134-30132-4।  author., Geddes, Andrew, 1965-। The European Union and South East Europe : the dynamics of Europeanization and multilevel governance। আইএসবিএন 978-1-138-82220-7। ওসিএলসি 890163927।  Trichet, Jean-Claude। "South-East European challenges and prospects"। European Economic Integration and South-East Europe। ডিওআই:10.4337/9781845428129.00007।  Hösch, Nehring, Sundhaussen (Hrsg.), Lexikon zur Geschichte Südosteuropas, S. 663, আইএসবিএন ৩-৮২৫২-৮২৭০-৮
রায়ান সিম্পকিন্স

রায়ান সিম্পকিন্স (জন্ম মার্চ ২৮, ১৯৯৮) একজন মার্কিন অভিনেত্রী, তার ২০০৮ সালে মুক্তিপ্রাপ্ত মার্কিন অপরাধমূলক দৃশ্যকাব্যিক চলচ্চিত্র প্রাইড এন্ড গ্লোরি, ২০০৯ সালে মুক্তিপ্রাপ্ত মার্কিন দৃশ্যকাব্যিক ঘটনাবহুল চলচ্চিত্র এ্য সিঙ্গেল ম্যান এবং ২০০৮ সালে মুক্তিপ্রাপ্ত রোমান্টিক কাহিনী সমৃদ্ধ মার্কিন চলচ্চিত্র রেভ্যুলেশোনারি রোড এর মত চলচ্চিত্র সমূহে তার অভিনয়ের জন্য পরিচিত। সিম্পকিন্সের জন্ম মার্কিন যুক্তরাষ্ট্রের নিউ ইয়র্ক শহরের ম্যানহাটন নামক পৌরসভায়। ২০০৯ সালে তিনি ক্যালিফোর্নিয়া রাজ্যে চলে আসেন। তার ছোট ভাই অভিনেতা টাই সিমকিন্স। তাকে প্রথম অভিনয় করতে দেখাগিয়েছিল ২০০৬ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র সেরিবেবিতে, সেখানে তিনি মার্কিন অভিনেত্রী ম্যাগি গ্যালেনহ্যাল এর বিপরীতে মূল ভূমিকায় অভিনয় করেছিলেন। তিনি তার ভাই টাই এর পার্শ্বে দু-বার অভিনয় করেছেন, প্রাইড এন্ড গ্লোরি এবং রেভ্যুলেশোনারি রোড চলচ্চিত্র দুটিতে। তিনি মার্কিন লেখিকা ওয়েন্ডি মাস এর ২০০৬ সালের উপন্যাস জেরেমি ফিংক এন্ড দ্য মিনিং অব লাইফ অবলম্বনে তৈরী মার্কিন পারিবারিক কাহিনী সমৃদ্ধ চলচ্চিত্র জেরেমি ফিংক এন্ড দ্য মিনিং অব লাইফ (২০১১ সালে মুক্তি পায়) এ মূল ভূমিকা লিজি মোল্ডন চরিত্রে কাজ করেন, যেটির চিত্রনাট্যকার এবং পরিচালক ছিলেন মার্কিন পরিচালিকা টোমার হেলফেন। সিস্পকিন্স ২০১৬-১৭ সাল থেকে, মার্কিন যুক্তরাষ্ট্রের ক্যালিফোর্নিয়া রাজ্যের বার্কেলি শহরে অবস্থিত ক্যালিফোর্নিয়া বিশ্ববিদ্যালয় এ পড়াশোনা করেন। "A 'Titanic' Class Reunion"। Newsweek। ডিসেম্বর ৮, ২০০৮। সংগ্রহের তারিখ নভেম্বর ২৫, ২০১১।  "Jeremy Fink And The Meaning Of Life"। Film Threat। ফেব্রুয়ারি ১৯, ২০১২। সংগ্রহের তারিখ মার্চ ২৫, ২০১২।  "Instagram post by Ryan Simpkins • Feb 2, 2017 at 5:26am UTC"। Instagram (ইংরেজি ভাষায়)। সংগ্রহের তারিখ ২০১৭-১০-১৩।  ইন্টারনেট মুভি ডেটাবেজে রায়ান সিম্পকিন্স (ইংরেজি)
১৯৯৭-এর চট্টগ্রাম ভূমিকম্প

১৯৯৭ চট্টগ্রাম ভূমিকম্প (বান্দরবান ভূমিকম্প নামেও পরিচিত) ১৯৯৭ সালের ২১ নভেম্বর ১১:২৩ ইউটিসি সময়ে বাংলাদেশ-ভারত-মায়ানমার সীমান্ত এলাকায় সংগঠিত হয়। রিখটার স্কেলে এর মাত্রা ছিল ৬.১ ṃ। এর উপকেন্দ্র ছিল ভারতের মিজোরাম রাজ্যে। মিজোরামে কোন হতাহত না হলেও বাংলাদেশের চট্টগ্রামে একটি পাঁচতলা ভবন ধ্বসে ২৩ জন লোক প্রাণ হারায়। এই ভূমিকম্পের ফলে বাংলাদেশের রাজধানী ঢাকা থেকেও ভূকম্পন অনুভূত হয়েছিল। ISC (২০১৬), ISC-GEM Global Instrumental Earthquake Catalogue (1900–2009), Version 3.0, International Seismological Centre উদ্ধৃতি টেমপ্লেট ইংরেজি প্যারামিটার ব্যবহার করেছে (link) USGS (সেপ্টেম্বর ৪, ২০০৯), PAGER-CAT Earthquake Catalog, Version 2008_06.1, United States Geological Survey উদ্ধৃতি টেমপ্লেট ইংরেজি প্যারামিটার ব্যবহার করেছে (link) ":: ASC :: Seismicity of Mizoram & Tripura, India"। ২৮ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৫।  "Significant Earthquakes of the World"। ৭ জুন ২০১১ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৫।  "BBC News - SOUTH ASIA - Six dead in Bangladeshi earthquake"। সংগ্রহের তারিখ ১৫ ফেব্রুয়ারি ২০১৫।
কাজল (প্রসাধনী)

কাজল(ইংরেজি: Kohl)এক ধরনের চোখের প্রসাধনী। কাজল দিয়ে শিশু বাচ্চাদেরকে কারও নজর এড়ানোর জন্য ফোঁটাও দেওয়া হয় যা ঐতিহ্যগতভাবে রসাঁজন হয়রান দ্বারা তৈরি করা হয় (Sb2S3)। এটা ব্যাপকভাবে দক্ষিণ এশিয়া, মধ্যপ্রাচ্য, উত্তর আফ্রিকা, আফ্রিকার হর্ন ব্যবহার করা হয়। এটা বেশিরভাগ নারী, কিন্তু কিছু পুরুষ ও শিশুদের দ্বারা ব্যবহৃত হয়। কাজল একটি দীর্ঘ সময় জন্য একটি প্রসাধন হিসেবে ভারতে ব্যবহৃত হয়েছে। উপরন্তু, মায়েরা জন্মের পর শীঘ্রই তাদের শিশুর চোখে সুর্মা দেয়। কিছু বাচ্চার চোখ শক্তিশালী করার জন্য দেয় অন্যরা বিশ্বাস এটা কুনজর দ্বারা অভিশপ্ত হওয়া থেকে শিশুর প্রতিরোধ করবে. মেহেদি আতর লিপস্টিক শ্যাম্পু সিঁদুর হেয়ার কন্ডিশনার Eyeliner video https://www.youtube.com/watch?v=L644Lt2_xmQ Hardy A, Walton R, Vaishnav R., Int J Environ Health Res. 2004 Feb;14(1):83–91. Composition of eye cosmetics (kohls) used in Cairo. উইকিঅভিধানে কাজল (প্রসাধনী) শব্দটি খুঁজুন। Kohl – The Dark World, Egyptian: Kohl pot, Black steatite, click on picture. Egyptian: Bone kohl pot. Figurine design, click on picture. Kohl (CopperWiki)
মিহির দাস

মিহির দাস (ওড়িয়া: ମିହିର ଦାସ) একজন প্রখ্যাত ওড়িয়া চলচ্চিত্র অভিনেতা। ১৯৯৮ সালে লক্ষী প্রতিমা ও ২০০৫ সালে ফেরিয়া মো সুনা ভউনি, ২০০২ সালে রাখি বান্ধিলি মো রখিব মান এবং ২০১০ সালে প্রেম অঢ়েই অক্ষর চলচ্চিত্রে অভিনয়ের জন্য ওড়িশা রাজ্য সরকারের কাছ থেকে সেরা পার্শ্ব অভিনেতার পুরস্কার পান। "Mihir Das: Famous Odia Actor- www.orissaspider.com (২৪ ডিসেম্বর, ২০১৭ তারিখে সংগৃহিত)"। ৫ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৭।  MIHIR DAS ACTOR BIOGRAPHY- incredibleorissa.com (২৪ ডিসেম্বর, ২০১৭ তারিখে সংগৃহিত) Orissa State Film Award Winners- www.orissacinema.com (২৪ ডিসেম্বর, ২০১৭ তারিখে সংগৃহিত) ODISHA STATE FILM AWARDS 2010- incredibleorissa.com (২৪ ডিসেম্বর, ২০১৭ তারিখে সংগৃহিত)
কাজল (দ্ব্যর্থতা নিরসন)

কাজল দ্বারা বোঝানো যেতে পারেঃ কাজল - চোখের কাজল। কাজল দেবগন (জ. ১৯৭৬ খ্রিষ্টাব্দ), একজন ভারতীয় অভিনেত্রী। কাজল আগারওয়াল (জ. ১৯৮৫ খ্রিষ্টাব্দ), একজন ভারতীয় অভিনেত্রী। কাজল আহমেদ (জ. ১৯৬৭ খ্রিষ্টাব্দ), একজন কুর্দি কবি কাজল (গ্রাম), স্লোভাকিয়ার একটি গ্রাম কাজল, ইরান, ইরানের আর্দাবিল প্রদেশের একটি গ্রাম কাজল (১৯৬৫-এর চলচ্চিত্র), একটি হিন্দি চলচ্চিত্র এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
সরল যন্ত্র

পদার্থবিজ্ঞানের ভাষায় সরল যন্ত্র (simple machine) এমন একটি যান্ত্রিক ব্যবস্থা যা বলের দিক অথবা পরিমাণ পরিবর্তন করে। সাধারণভাবে বলা যায় সবচেয়ে সরল উপায়ে যান্ত্রিক সুবিধা ব্যবহার করে বলবৃদ্ধি করার ব্যবস্থাকে সরল যন্ত্র বলে সরল যন্ত্র একটিমাত্র বলের ক্রিয়ার মাধ্যমে একটি কাজ করে। উক্ত যন্ত্রের উপর বল প্রযুক্ত হলে তা কাজ সম্পাদন করে এবং এর ফলে নির্দিষ্ট দূরত্ব আতিক্রান্ত হয়। সম্পাদিত কাজ অতিক্রান্ত দূরত্ব ও প্রযুক্ত বলের গুণফলের সমান। কোন একটি নির্দিষ্ট উদ্দেশ্য সাধনের জন্য প্রয়োজনীয় কাজের পরিমাণ ধ্রুবক। অবশ্য প্রয়োজনীয় বলের পরিমাণ অপেক্ষাকৃত অধিক দূরত্বের উপর কম বল প্রয়োগ করে কমানো যেতে পারে। দুইটি বলের পরিমাণের অনুপাতকে যান্ত্রিক সুবিধা বলা হয়ে থাকে। প্রথাগতভাবে সরল যন্ত্র বলতে রেনেসাঁ যুগের বিজ্ঞানীদের সংজ্ঞায়িত নিম্নোক্ত ৬টি যন্ত্রকে বোঝায়ঃ: আনত তল (N) চাকা-অক্ষদন্ড (O) লিভার (T),,,যেমন : সি,স কপিকল (U),,,যেমন: বিদ্যালয় প্রাঙ্গণে জাতীয় পতাকা উত্তোলন। গোঁজ (V [single wedge]; X [double wedge]) স্ক্রু (Y) আসলে এই ছয় প্রকারের সরল যন্ত্রই হচ্ছে আধুনিককালের সব জটিল যন্ত্রের মূল। এদেরকে বিভিন্নভাবে ব্যবহার করে জটিল ও উন্নত যন্ত্র তৈরি করা হয়েছে। Table of Mechanicks, from Ephraim Chambers (1728) Cyclopaedia, A Useful Dictionary of Arts and Sciences, Vol. 2, London, p.528, Plate 11. Paul, Akshoy; Roy, Pijush; Mukherjee, Sanchayan (২০০৫)। Mechanical Sciences:Engineering Mechanics and Strength of Materials। Prentice Hall of India। পৃষ্ঠা 215। আইএসবিএন 8120326113। ২০ এপ্রিল ২০০৮ তারিখে মূল থেকে আর্কাইভ করা। সংগ্রহের তারিখ ২০ জুন ২০০৯।  Asimov, Isaac (১৯৮৮)। Understanding Physics। New York: Barnes & Noble। পৃষ্ঠা 88। আইএসবিএন 0880292512।  Anderson, William Ballantyne (১৯১৪)। Physics for Technical Students: Mechanics and Heat। New York, USA: McGraw Hill। পৃষ্ঠা 112–122। সংগ্রহের তারিখ ২০০৮-০৫-১১।  Wallenstein, Andrew (জুন ২০০২)। "Foundations of cognitive support: Toward abstract patterns of usefulness"। Proceedings of the 9th Annual Workshop on the Design, Specification, and Verification of Interactive Systems। Springer। পৃষ্ঠা 136। সংগ্রহের তারিখ ২০০৮-০৫-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)